CELEX: 31983R3529
Language: el
Date: 1983-12-12 00:00:00
Title: Κανονισμός (ΕΟΚ) αριθ. 3529/83 της Επιτροπής της 12ης Δεκεμβρίου 1983 για την κατάταξη εμπορευμάτων στη διάκριση 85.01 Β Ι β) του κοινού δασμολογίου

Avis juridique important

|

31983R3529

Κανονισμός (ΕΟΚ) αριθ. 3529/83 της Επιτροπής της 12ης Δεκεμβρίου 1983 για την κατάταξη εμπορευμάτων στη διάκριση 85.01 Β Ι β) του κοινού δασμολογίου  

Επίσημη Εφημερίδα αριθ. L 352 της 15/12/1983 σ. 0032 - 0033 Φινλανδική ειδική έκδοση: Κεφάλαιο 2 τόμος 4 σ. 0022  Ισπανική ειδική έκδοση: Κεφάλαιο 02 τόμος 10 σ. 0110  Σουηδική ειδική έκδοση: Κεφάλαιο 2 τόμος 4 σ. 0022  Πορτογαλική ειδική έκδοση : Κεφάλαιο 02 τόμος 10 σ. 0110 

***** ΚΑΝΟΝΙΣΜΟΣ (ΕΟΚ) αριθ. 3529/83 ΤΗΣ ΕΠΙΤΡΟΠΗΣ  της 12ης Δεκεμβρίου 1983  για την κατάταξη εμπορευμάτων στη διάκριση 85.01 Β Ι β) του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχώρησης της Ελλάδας, και ιδίως το άρθρο 3,  Εκτιμώντας:  ότι, προκειμένου να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις σχετικές με τη δασμολογική κατάταξη στρεφόμενου ηλεκτροκινητήρος υαλοκαθαριστήρων ο οποίος δεν έχει βραχίονα και καθαριστήρα, αλλά είναι εφοδιασμένος με κατάλληλους μηχανισμούς μετάδοσης κίνησης (οδοντωτό τροχό και διωστήρα παλινδρομικής κίνησης), που μετατρέπουν την περιστροφική κίνηση σε παλινδρομική·  ότι το Κοινό Δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3333/83 (3), κατατάσσει, μεταξύ άλλων, στην κλάση 85.01 τους ηλεκτροκινητήρες και τους στρεφόμενους μετατροπείς και στην κλάση 85.09, μεταξύ άλλων, τους καθαριστήρες υαλοπίνακων και τις ηλεκτρικές διατάξεις για την αφαίρεση των κρυστάλλων πάγου για ποδήλατα και αυτοκίνητα·  ότι αυτές οι δύο κλάσεις μπορούν να ληφθούν υπόψη για την κατάταξη των συσκευών που περιγράφονται ανωτέρω·  ότι η εν λόγω συσκευή, η οποία στερείται βασικών μερών των υαλοκαθαριστήρων (βραχίονα και λεπίδα εξ ελαστικού επί της βάσεώς της), δεν αποτελεί ακόμη, ως έχει, ημιτελές είδος που παρουσιάζει τα βασικά χαρακτηριστικά πλήρους υαλοκαθαριστήρος και ότι, κατά συνέπεια, πρέπει να θεωρηθεί σαν τμήμα ηλεκτρικού υαλοκαθαριστήρος·  ότι, κατ' εφαρμογή της σημειώσεως 2 στοιχείο α) του τμήματος XVI, τα τμήματα των μηχανών και συσκευών τα οποία περιλαμβάνονται στα κεφάλαια 84 και 85 και αποτελούνται από είδη που υπάγονται σε οποιαδήποτε κλάση αυτών των κεφαλαίων, με εξαίρεση τις κλάσεις 84.65 και 85.28, κατατάσσονται στις κλάσεις αυτές ανεξάρτητα από τη μηχανή για την οποία προορίζονται·  ότι οι επεξηγηματικές αυτές σημειώσεις της ονοματολογίας του Συμβουλίου Τελωνειακής Συνεργασίας που αφορούν την κλάση 85.01 αναφέρουν ότι οι κινητήρες παραμένουν στην κλάση 85.01 ακόμη και αν είναι εφοδιασμένοι με μηχανισμούς μεταδόσεως κινήσεως·  ότι, κατά συνέπεια, η εν λόγω συσκευή πρέπει να καταταχθεί στη διάκριση 85.01 Β Ι β) του Κοινού Δασμολογίου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο στρεφόμενος ηλεκτροκινητήρας υαλοκαθαριστήρων, ο οποίος δεν έχει βραχίονα και καθαριστήρα, αλλά είναι εφοδιασμένος με κατάλληλους μηχανισμούς μετάδοσης της κίνησης (οδοντωτό τροχό και διωστήρα παλινδρομικής κίνησης), που μετατρέπουν την περιστροφική κίνηση σε παλινδρομική, κατατάσσεται στην ακόλουθη διάκριση του Κοινού Δασμολογίου:  85.01 Ηλεκτρογεννήτριαι. Ηλεκτροκινητήρες. Μετατροπείς στρεφόμενοι ή στατοί (ανορθωταί, κλπ.). Μετασχηματισταί. Πηνία αντιδράσεως και αυτεπαγωγής:  Β. Έτεραι μηχαναί και συσκευαί:  Ι. Ηλεκτρογεννήτριαι, ηλεκτροκινητήρες (έστω και φέροντες διατάξεις αυξομειώσεως-μεταβολής της ταχύτητος), στρεφόμενοι μετατροπείς:  β) Λοιπά.  Άρθρο 2  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Δεκεμβρίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 172 της 22. 7. 1968, σ. 1.  (3) ΕΕ αριθ. L 313 της 14. 11. 1983, σ. 1.